ddrg/super_eurlex huggingface dataset:
Απόφαση του Συμβουλίου

της 18ης Ιουνίου 2001

σχετικά με τη σύναψη της συμφωνίας μεταξύ της Ευρωπαϊκής Κοινότητας και της Σλοβακικής Δημοκρατίας για τη συμμετοχή της Σλοβακικής Δημοκρατίας στον Ευρωπαϊκό Οργανισμό Περιβάλλοντος και στο ευρωπαϊκό δίκτυο πληροφοριών και παρατηρήσεων σχετικά με το περιβάλλον

(2001/590/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 175 παράγραφος 1, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση και παράγραφος 3 πρώτο εδάφιο,

την πρόταση της Επιτροπής(1),

τη γνώμη του Ευρωπαϊκού Κοινοβουλίου(2),

Εκτιμώντας τα ακόλουθα:

(1) Ο Ευρωπαϊκός Οργανισμός Περιβάλλοντος και το ευρωπαϊκό δίκτυο πληροφοριών και παρατηρήσεων σχετικά με το περιβάλλον ιδρύθηκαν με τον κανονισμό (ΕΟΚ) αριθ. 1210/90(3).

(2) Το Ευρωπαϊκό Συμβούλιο του Λουξεμβούργου (τον Δεκέμβριο του 1997) θεώρησε ότι η συμμετοχή στα προγράμματα και στους οργανισμούς της Κοινότητας αποτελεί μέσο για την επιτάχυνση της προενταξιακής στρατηγικής όσον αφορά τις χώρες της Κεντρικής και Ανατολικής Ευρώπης. Όσον αφορά τους οργανισμούς, τα συμπεράσματα του Ευρωπαϊκού Συμβουλίου προβλέπουν ότι "τα υποψήφια κράτη θα μπορούν να συμμετέχουν σε κοινοτικούς οργανισμούς, με απόφαση που θα λαμβάνεται κατά περίπτωση".

(3) Το Ευρωπαϊκό Συμβούλιο του Ελσίνκι (τον Δεκέμβριο του 1999) επιβεβαίωσε την περιεκτική φύση της διαδικασίας προσχώρησης, η οποία τώρα περιλαμβάνει δεκατρία υποψήφια κράτη εντός ενιαίου πλαισίου, τα δε υποψήφια κράτη συμμετέχουν στη διαδικασία προσχώρησης επί ίσοις όροις.

(4) Στις 14 Φεβρουαρίου 2000, το Συμβούλιο εξουσιοδότησε την Επιτροπή να διεξαγάγει διαπραγματεύσεις σχετικά με τους όρους συμμετοχής των υποψηφίων για προσχώρηση χωρών στον Ευρωπαϊκό Οργανισμό Περιβάλλοντος. Η Επιτροπή υπέγραψε την τελική πράξη των διαπραγματεύσεων στις 9 Οκτωβρίου 2000.

(5) Η συμφωνία που αναφέρεται στην παρούσα απόφαση θα πρέπει να εγκριθεί,

ΑΠΟΦΑΣΙΖΕΙ:

Άρθρο 1

Η συμφωνία μεταξύ της Ευρωπαϊκής Κοινότητας και της Σλοβακικής Δημοκρατίας για τη συμμετοχή της Σλοβακικής Δημοκρατίας στον Ευρωπαϊκό Οργανισμό Περιβάλλοντος και στο ευρωπαϊκό δίκτυο πληροφοριών και παρατηρήσεων σχετικά με το περιβάλλον, εγκρίνεται εξ ονόματος της Κοινότητας.

Το κείμενο της συμφωνίας παρατίθεται ως παράρτημα της παρούσας απόφασης.

Άρθρο 2

Ο πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να καταθέσουν την κοινοποίηση η οποία προβλέπεται στο άρθρο 18 της συμφωνίας.

Άρθρο 3

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Λουξεμβούργο, 18 Ιουνίου 2001.

Για το Συμβούλιο

Ο Πρόεδρος

M. Winberg

(1) ΕΕ C 120 E της 24.4.2001, σ. 219.

(2) Γνώμη που διατυπώθηκε στις 31 Μαΐου 2001 (δεν έχει ακόμα διμοσιευθεί στην Επίσημη Εφημερίδα).

(3) ΕΕ L 120 της 11.5.1990, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 933/1999 (ΕΕ L 117 της 5.5.1999, σ. 1).
Απόφαση της Επιτροπής

της 18ης Ιουλίου 2001

για την τροποποίηση της απόφασης 1999/283/ΕΚ όσον αφορά τους όρους υγειονομικού ελέγχου και κτηνιατρικών πιστοποιητικών που απαιτούνται για την εισαγωγή νωπών κρεάτων με προέλευση ορισμένες αφρικανικές χώρες, ώστε να ληφθεί υπόψη η υγειονομική κατάσταση στη Νότια Αφρική

[κοινοποιηθείσα υπό τον αριθμό Ε(2001) 1977]

(Κείμενο που παρουσιάζει ενδιαφέρον για τον ΕΟΧ)

(2001/601/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 72/462/ΕΟΚ του Συμβουλίου, της 12ης Δεκεμβρίου 1972, όσον αφορά τα υγειονομικά προβλήματα και τον υγειονομικό έλεγχο κατά την εισαγωγή βοοειδών, χοίρων αιγοπροβάτων, νωπών κρεάτων ή προϊόντων με βάση το κρέας προερχόμενων από τρίτες χώρες(1), όπως τροποποιήθηκε τελευταία από την οδηγία 97/79/ΕΚ(2), και ιδίως το άρθρο 14 παράγραφος 3 και το άρθρο 22,

Εκτιμώντας τα ακόλουθα:

(1) Οι όροι υγειονομικού ελέγχου και κτηνιατρικής πιστοποίησης που απαιτούνται για τις εισαγωγές νωπών κρεάτων από ορισμένες αφρικανικές χώρες ορίζονται στην απόφαση 1999/283/ΕΚ της Επιτροπής(3), όπως τροποποιήθηκε τελευταία από την απόφαση 2001/297/ΕΚ(4).

(2) Η πραγματοποίηση εισαγωγών νωπού κρέατος από τη Νότια Αφρική ήταν δυνατή εφόσον η χώρα αυτή έχει διαιρεθεί σε περιοχές και μια απαλλαγμένη περιοχή, χωρίς εμβολιασμό, έχει αναγνωριστεί από την Ευρωπαϊκή Κοινότητα ως επίσημα απαλλαγμένη από τον αφθώδη πυρετό.

(3) Οι αρμόδιες κτηνιατρικές αρχές των υπό εξέταση χωρών οφείλουν να επιβεβαιώσουν ότι οι χώρες ή περιοχές τους είναι απαλλαγμένες από την πανώλη των βοοειδών και τον αφθώδη πυρετό κατά τους τελευταίους δώδεκα τουλάχιστον μήνες. Επιπλέον, οι αρμόδιες κτηνιατρικές αρχές των υπό εξέταση χωρών οφείλουν να επιβεβαιώσουν στην Επιτροπή και τα κράτη μέλη εντός 24 ωρών, με φαξ, τηλετύπημα ή τηλεγράφημα την εμφάνιση μιας εκ των προαναφερθεισών ασθενειών ή κάθε μεταβολή της πολιτικής εμβολιασμού κατά των ασθενειών αυτών.

(4) Μετά την εμφάνιση κρουσμάτων αφθώδους πυρετού σε ορισμένα τμήματα του απαλλαγμένου εδάφους, εκδόθηκε η απόφαση 2001/164/ΕΚ της Επιτροπής(5) για τον ανακαθορισμό της διαίρεσης του εδάφους της χώρας αυτής.

(5) Οι αρμόδιες αρχές της Νότιας Αφρικής ζήτησαν την τροποποίηση της ισχύουσας διαίρεσης, έτσι ώστε να αντικατοπρίζεται τις αλλαγές στις διοικητικές ονομασίες των περιοχών αυτών.

(6) Η απόφαση 1999/283/ΕΚ πρέπει να τροποποιηθεί αναλόγως.

(7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα Ι της απόφασης 1999/283/ΕΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 18 Ιουλίου 2001.

Για την Επιτροπή

David Byrne

Μέλος της Επιτροπής

(1) ΕΕ L 302 της 31.12.1972, σ. 28.

(2) ΕΕ L 24 της 30.1.1998, σ. 31.

(3) ΕΕ L 110 της 28.4.1999, σ. 16.

(4) ΕΕ L 102 της 12.4.2001, σ. 61.

(5) ΕΕ L 58 της 28.2.2001, σ. 40.

ΠΑΡΑΡΤΗΜΑ

"ΠΑΡΑΡΤΗΜΑ I

ΠΕΡΙΓΡΑΦΗ ΤΩΝ ΕΔΑΦΩΝ ΟΡΙΣΜΕΝΩΝ ΑΦΡΙΚΑΝΙΚΩΝ ΧΩΡΩΝ, Η ΟΠΟΙΑ ΚΑΤΑΡΤΙΣΤΗΚΕ ΓΙΑ ΤΟΥΣ ΣΚΟΠΟΥΣ ΤΗΣ ΚΤΗΝΙΑΤΡΙΚΗΣ ΠΙΣΤΟΠΟΙΗΣΗΣ ΤΗΣ ΥΓΕΙΑΣ ΤΩΝ ΖΩΩΝ

>ΘΕΣΗ ΠΙΝΑΚΑ>"
Απόφαση του Συμβουλίου

της 18ης Ιουνίου 2001

σχετικά με τη σύναψη της συμφωνίας μεταξύ της Ευρωπαϊκής Κοινότητας και της Κυπριακής Δημοκρατίας για τη συμμετοχή της Κυπριακής Δημοκρατίας στον Ευρωπαϊκό Οργανισμό Περιβάλλοντος και στο ευρωπαϊκό δίκτυο πληροφοριών και παρατηρήσεων σχετικά με το περιβάλλον

(2001/592/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 175 παράγραφος 1, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση και παράγραφος 3 πρώτο εδάφιο,

την πρόταση της Επιτροπής,

τη γνώμη του Ευρωπαϊκού Κοινοβουλίου(1),

Εκτιμώντας τα ακόλουθα:

(1) Ο Ευρωπαϊκός Οργανισμός Περιβάλλοντος και το ευρωπαϊκό δίκτυο πληροφοριών και παρατηρήσεων σχετικά με το περιβάλλον ιδρύθηκαν με τον κανονισμό (ΕΟΚ) αριθ. 1210/90(2).

(2) Το Ευρωπαϊκό Συμβούλιο του Λουξεμβούργου (τον Δεκέμβριο του 1997) θεώρησε ότι η συμμετοχή στα προγράμματα και στους οργανισμούς της Κοινότητας αποτελεί μέσο για την επιτάχυνση της προενταξιακής στρατηγικής όσον αφορά τις χώρες της Κεντρικής και Ανατολικής Ευρώπης. Όσον αφορά τους οργανισμούς, τα συμπεράσματα του Ευρωπαϊκού Συμβουλίου προβλέπουν ότι "τα υποψήφια κράτη θα μπορούν να συμμετέχουν σε κοινοτικούς οργανισμούς, με απόφαση που θα λαμβάνεται κατά περίπτωση".

(3) Το Ευρωπαϊκό Συμβούλιο του Ελσίνκι (τον Δεκέμβριο του 1999) επιβεβαίωσε την περιεκτική φύση της διαδικασίας προσχώρησης, η οποία τώρα περιλαμβάνει δεκατρία υποψήφια κράτη εντός ενιαίου πλαισίου, τα δε υποψήφια κράτη συμμετέχουν στη διαδικασία προσχώρησης επί ίσοις όροις.

(4) Στις 14 Φεβρουαρίου 2000, το Συμβούλιο, δυνάμει του άρθρου 300, παράγραφος 1, της Συνθήκης, εξουσιοδότησε την Επιτροπή να διεξαγάγει διαπραγματεύσεις σχετικά με τους όρους συμμετοχής των υποψηφίων για προσχώρηση χωρών στον Ευρωπαϊκό Οργανισμό Περιβάλλοντος,

ΑΠΟΦΑΣΙΖΕΙ:

Άρθρο 1

Η συμφωνία μεταξύ της Ευρωπαϊκής Κοινότητας και της Κυπριακής Δημοκρατίας για τη συμμετοχή της Κυπριακής Δημοκρατίας στον Ευρωπαϊκό Οργανισμό Περιβάλλοντος και στο ευρωπαϊκό δίκτυο πληροφοριών και παρατηρήσεων σχετικά με το περιβάλλον, εγκρίνεται εξ ονόματος της Κοινότητας.

Το κείμενο της συμφωνίας παρατίθεται ως παράρτημα της παρούσας απόφασης.

Άρθρο 2

Ο πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να καταθέσουν την κοινοποίηση η οποία προβλέπεται στο άρθρο 17 της συμφωνίας.

Άρθρο 3

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Λουξεμβούργο, 18 Ιουνίου 2001.

Για το Συμβούλιο

M. Winberg

Ο Πρόεδρος

(1) Γνώμη που διατυπώθηκε στις 31 Μαΐου 2001 (δεν έχει ακόμα διμοσιευθεί στην Επίσημη Εφημερίδα).

(2) ΕΕ L 120 της 11.5.1990, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 933/1999 (ΕΕ L 117 της 5.5.1999, σ. 1).
Απόφαση του Συμβουλίου

της 10ης Ιουλίου 2001

για το διορισμό ενός μέλους από το Ηνωμένο Βασίλειο στην Οικονομική και Κοινωνική Επιτροπή

(2001/530/ΕΚ, Ευρατόμ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 258,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 166,

την απόφαση του Συμβουλίου της 15ης Σεπτεμβρίου 1998, για το διορισμό των μελών της Οικονομικής και Κοινωνικής Επιτροπής, για την περίοδο από τις 21 Σεπτεμβρίου 1998 έως τις 20 Σεπτεμβρίου 2002(1),

Eκτιμώντας ότι μετά την παραίτηση του κ. James PETRIE, η οποία γνωστοποιήθηκε στο Συμβούλιο στις 13 Ιουλίου 2000, έχει κενωθεί μια θέση μέλους στην προαναφερόμενη Επιτροπή,

έχοντας υπόψη τις υποψηφιότητες που πρότεινε η βρετανική Κυβέρνηση,

έχοντας λάβει τη γνώμη της Επιτροπής των Ευρωπαϊκών Κοινοτήτων,

ΑΠΟΦΑΣΙΖΕΙ:

Άρθρο μόνο

Ο κ. Richard ADAMS διορίζεται μέλος της Οικονομικής και Κοινωνικής Επιτροπής, σε αντικατάσταση του κ. James PETRIE και για το υπόλοιπο της θητείας του, δηλαδή έως τις 20 Σεπτεμβρίου 2002.

Βρυξέλλες, 10 Ιουλίου 2001.

Για το Συμβούλιο

Ο Πρόεδρος

D. Reynders

(1) ΕΕ L 257 της 19.9.1998, σ. 37.
Απόφαση του Συμβουλίου

της 11ης Ιουνίου 2001

για διορισμό ισπανικού αναπληρωματικού μέλους της Επιτροπής των Περιφερειών

(2001/480/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ειδικότερα το άρθρο 263,

την απόφαση του Συμβουλίου της 26ης Ιανουαρίου 1998(1), για το διορισμό των τακτικών και αναπληρωματικών μελών της Επιτροπής των Περιφερειών,

εκτιμώντας ότι έχει κενωθεί μια θέση αναπληρωματικού μέλους της Επιτροπής των Περιφερειών, λόγω διορισμού του πρώην αναπληρωματικού μέλους κ. Vicente ÁLVAREZ ARECES σε θέση τακτικού μέλους,

έχοντας υπόψη τη σχετική πρόταση της ισπανικής κυβέρνησης,

ΑΠΟΦΑΣΙΖΕΙ:

Άρθρο μόνο

Διορίζεται η κα Paz FERNÁNDEZ FELGUEROSO ως αναπληρωματικό μέλος της Επιτροπής των Περιφερειών, εις αντικατάσταση του κ. Vicente ÁLVAREZ ARECES, και για το υπόλοιπο της θητείας αυτού, ήτοι ως τις 25 Ιανουαρίου 2002.

Λουξεμβούργο, 11 Ιουνίου 2001.

Για το Συμβούλιο

Ο Πρόεδρος

A. Lindh

(1) ΕΕ L 28 της 4.2.1998, σ. 19.
Απόφαση της Επιτροπής

της 7ης Μαΐου 2001

για την τροποποίηση της απόφασης 98/483/ΕΚ σχετικά με την καθιέρωση των οικολογικών κριτηρίων για την απονομή του κοινοτικού οικολογικού σήματος σε πλυντήρια πιάτων

[κοινοποιηθείσα υπό τον αριθμό Ε(2001) 1187]

(Κείμενο που παρουσιάζει ενδιαφέρον για τον ΕΟΧ)

(2001/397/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1980/2000 του Ευρωπαϊκού Κοινοβουλίου και του Συμβουλίου, της 17ης Ιουλίου 2000, περί αναθεωρημένου κοινοτικού συστήματος απονομής οικολογικού σήματος(1), και ιδίως τα άρθρα 3, 4 και 6,

Εκτιμώντας τα ακόλουθα:

(1) Το άρθρο 3 του κανονισμού (ΕΚ) αριθ. 1980/2000 προβλέπει ότι, για να λάβει οικολογικό σήμα, ένα προϊόν πρέπει να διαθέτει χαρακτηριστικά που του επιτρέπουν να συμβάλει σημαντικά στη βελτίωση καθοριστικών οικολογικών παραμέτρων.

(2) Το άρθρο 4 του κανονισμού (ΕΚ) αριθ. 1980/2000 προβλέπει ότι καθορίζονται ειδικά κριτήρια απονομής του οικολογικού σήματος ανά κατηγορία προϊόντων.

(3) Το άρθρο 4 του κανονισμού (ΕΚ) αριθ. 1980/2000 προβλέπει ότι η αναθεώρηση των κριτηρίων οικολογικής σήμανσης, καθώς και των απαιτήσεων εκτίμησης και εξακρίβωσης που αφορούν τα κριτήρια αυτά, διενεργείται εγκαίρως, προτού λήξει η περίοδος ισχύος των κριτηρίων για κάθε κατηγορία προϊόντων. Η αναθεώρηση καταλήγει σε πρόταση παράτασης, απόσυρσης ή επανεξέτασης.

(4) Με την απόφαση 98/483/ΕΚ(2), η Επιτροπή καθόρισε τα οικολογικά κριτήρια για την απονομή του κοινοτικού οικολογικού σήματος σε πλυντήρια πιάτων. Η ισχύς των κριτηρίων αυτών, σύμφωνα με το άρθρο 3, λήγει στις 31 Ιουλίου 2001.

(5) Για τη συγκεκριμένη κατηγορία προϊόντων, έχει απονεμηθεί μια φορά κοινοτικό οικολογικό σήμα.

(6) Είναι σκόπιμο να παραταθούν η περίοδος ισχύος του ορισμού της κατηγορίας προϊόντων, καθώς και τα οικολογικά κριτήρια, χωρίς αλλαγή, για χρονικό διάστημα δεκαοκτώ μηνών.

(7) Τα μέτρα που καθορίζονται στην παρούσα απόφαση καταρτίστηκαν και εγκρίθηκαν σύμφωνα με τις διαδικασίες καθορισμού των κριτηρίων οικολογικής σήμανσης, όπως ορίζονται στο άρθρο 6 του κανονισμού (ΕΚ) αριθ. 1980/2000.

(8) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί βάσει του άρθρου 17 του κανονισμού (ΕΚ) αριθ. 1980/2000,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το άρθρο 3 της απόφασης 98/483/ΕΚ αντικαθίσταται από το ακόλουθο κείμενο: "Ο ορισμός της κατηγορίας προϊόντων και τα σχετικά κριτήρια ισχύουν από την 1η Αυγούστου 1998 έως τις 31 Ιανουαρίου 2003."

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 7 Μαΐου 2001.

Για την Επιτροπή

Margot Wallström

Μέλος της Επιτροπής

(1) ΕΕ L 237 της 21.9.2000, σ. 1.

(2) ΕΕ L 216 της 4.8.1998, σ. 12.
Απόφαση της Επιτροπής

της 21ης Μαρτίου 2001

για τη σύναψη της συμφωνίας συνεργασίας μεταξύ της Ευρωπαϊκής Κοινότητας Ατομικής Ενέργειας, εκπροσωπούμενης από την Επιτροπή, και του Υπουργείου Ενέργειας των Ηνωμένων Πολιτειών της Αμερικής στον τομέα της έρευνας και ανάπτυξης της ενέργειας σύντηξης

[κοινοποιηθείσα υπό τον αριθμό Ε(2001) 735]

(2001/412/Ευρατόμ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 δεύτερο εδάφιο,

την απόφαση 2001/411/Ευρατόμ του Συμβουλίου, της 8ης Μαρτίου 2001, με την οποία εγκρίνεται η σύναψη, από την Επιτροπή, της συμφωνίας συνεργασίας μεταξύ της Ευρωπαϊκής Κοινότητας Ατομικής Ενέργειας, εκπροσωπούμενης από την Επιτροπή, και του Υπουργείου Ενέργειας των Ηνωμένων Πολιτειών της Αμερικής στον τομέα της έρευνας και ανάπτυξης της ενέργειας σύντηξης(1),

Εκτιμώντας τα ακόλουθα:

(1) Το Συμβούλιο εξέδωσε απόφαση στις 22 Δεκεμβρίου 1998 για το πέμπτο πρόγραμμα πλαίσιο δραστηριοτήτων έρευνας και εκπαίδευσης της Ευρωπαϊκής Κοινότητας Ατομικής Ενέργειας (1998-2002)(2), το οποίο περιλαμβάνει κεντρική δράση στον τομέα της ελεγχόμενης θερμοπυρηνικής σύντηξης.

(2) Το Συμβούλιο θέσπισε, με την απόφασή του της 25ης Ιανουαρίου 1999(3), ειδικό πρόγραμμα (Ευρατόμ) έρευνας και εκπαίδευσης στον τομέα της πυρηνικής ενέργειας (1998-2002),

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Συνάπτεται, για λογαριασμό και εξ ονόματος της Ευρωπαϊκής Κοινότητας Ατομικής Ενέργειας, η συμφωνία συνεργασίας μεταξύ της Ευρωπαϊκής Κοινότητας Ατομικής Ενέργειας, εκπροσωπούμενης από την Επιτροπή, και του Υπουργείου Ενέργειας των Ηνωμένων Πολιτειών της Αμερικής στον τομέα της έρευνας και ανάπτυξης της ενέργειας σύντηξης.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Το αρμόδιο για την έρευνα μέλος της Επιτροπής ή ο διορισμένος εκπρόσωπός του εξουσιοδοτείται να υπογράψει τη συμφωνία, εξ ονόματος της Ευρωπαϊκής Κοινότητας Ατομικής Ενέργειας, δεσμεύοντας την Ευρωπαϊκή Κοινότητα Ατομικής Ενέργειας.

Βρυξέλλες, 21 Μαρτίου 2001.

Για την Επιτροπή

Philippe Busquin

Μέλος της Επιτροπής

(1) Βλέπε σελίδα 78 της παρούσας Επίσημης Εφημερίδας.

(2) ΕΕ L 26 της 1.2.1999, σ. 34.

(3) ΕΕ L 64 της 12.3.1999, σ. 142.
Απόφαση του Συμβουλίου

της 7ης Μαΐου 2001

για το διορισμό αναπληρωματικού μέλους από την Πορτογαλία στην Επιτροπή των Περιφερειών

(2001/370/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την απόφαση του Συμβουλίου της 26ης Ιανουαρίου 1998(1), για το διορισμό των τακτικών και αναπληρωματικών μελών της Επιτροπής των Περιφερειών,

εκτιμώντας ότι, μετά την παραίτηση του κ. José Agostinho GOMES PEREIRA DE GΟUVEIA, η οποία γνωστοποιήθηκε στο Συμβούλιο στις 8 Ιανουαρίου 2001, έχει κενωθεί μια θέση αναπληρωματικού μέλους της Επιτροπής των Περιφερειών,

έχοντας υπόψη την πρόταση της πορτογαλικής κυβέρνησης,

ΑΠΟΦΑΣΙΖΕΙ:

Άρθρο μόνο

Ο κ. João Carlos CUNHA E SILVA, διορίζεται αναπληρωματικό μέλος της Επιτροπής των Περιφερειών εις αντικατάσταση του κ. José Agostinho GOMES PEREIRA DE GΟUVEIA, και για το υπόλοιπο της θητείας αυτού, ήτοι έως τις 25 Ιανουαρίου 2002.

Βρυξέλλες, 7 Μαΐου 2001.

Για το Συμβούλιο

Ο Πρόεδρος

B. Ringholm

(1) ΕΕ L 28 της 4.2.1998, σ. 19.
Απόφαση του Συμβουλίου

της 24ης Απριλίου 2001

που συμπληρώνει την απόφαση 98/627/ΚΕΠΠΑ σχετικά με ειδική δράση της Ευρωπαϊκής Ένωσης στον τομέα της συνδρομής για την άρση ναρκοπεδίων

(2001/328/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη την κοινή δράση 96/588/ΚΕΠΠΑ της 1ης Οκτωβρίου 1996, σχετικά με τις νάρκες κατά προσωπικού(1), και ιδίως το άρθρο 8, σε συνδυασμό με το άρθρο 23 παράγραφος 2 της συνθήκης για την Ευρωπαϊκή Ένωση,

Εκτιμώντας τα ακόλουθα:

(1) Με την απόφαση 98/627/ΚΕΠΠΑ(2), το Συμβούλιο αποφάσισε ότι η Ευρωπαϊκή Ένωση θα πρέπει να αναλάβει ειδική δράση στον τομέα της συνδρομής για την άρση ναρκοπεδίων.

(2) Με την απόφαση 98/628/ΚΕΠΠΑ(3), το Συμβούλιο ζήτησε από τη Δυτικοευρωπαϊκή Ένωση (ΔΕΕ) να υλοποιήσει την εν λόγω δράση.

(3) Για να ολοκληρωθεί η αποστολή αυτή, η επέκταση της χρηματοδότησής της θα υποστηρίξει τις κρατικές εργασίες άρσης ναρκοπεδίων της Κροατίας για το 2001 και θα καταστήσει δυνατή την σταδιακή της μείωση ενώ ταυτόχρονα τα διεξαγόμενα προγράμματα και έργα θα ολοκληρώνονται.

(4) Απαιτείται συνεπώς πρόσθετη χρηματοδότηση προκειμένου να συνεχισθεί η εφαρμογή της απόφασης 98/627/ΚΕΠΠΑ μέχρι το Νοέμβριο 2001, ημερομηνία κατά την οποία η αποστολή θα πρέπει να κλείσει,

ΑΠΟΦΑΣΙΖΕΙ:

Άρθρο 1

1. Το ποσό δημοσιονομικής αναφοράς προκειμένου να καλυφθούν οι λειτουργικές δαπάνες που συνεπάγεται η εφαρμογή της απόφασης 98/627/ΚΕΠΠΑ αναφέρεται σε 111782 ευρώ για το έτος 2001.

2. Το εν λόγω ποσό είναι επιπρόσθετο του προβλεπόμενου στην απόφαση 98/627/ΚΕΠΠΑ όπως συμπληρώθηκε από την απόφαση 2000/231/ΚΕΠΠΑ(4).

Άρθρο 2

Η παρούσα απόφαση κοινοποιείται στη ΔΕΕ σύμφωνα με τα συμπεράσματα του Συμβουλίου της 14ης Μαΐου 1996 σχετικά με τη διαβίβαση στη Δυτικοευρωπαϊκή Ένωση εγγράφων της Ευρωπαϊκής Ένωσης.

Άρθρο 3

Η παρούσα απόφαση αρχίζει να ισχύει την ημέρα έκδοσής της.

Λήγει στις 30 Νοεμβρίου 2001.

Άρθρο 4

Η παρούσα απόφαση δημοσιεύεται στην Επίσημη Εφημερίδα.

Λουξεμβούργο, 24 Απριλίου 2001.

Για το Συμβούλιο

Ο Πρόεδρος

M. Winberg

(1) ΕΕ L 260 της 12.10.1996, σ. 1.

(2) ΕΕ L 300 της 11.11.1998, σ. 1.

(3) ΕΕ L 300 της 11.11.1998, σ. 2.

(4) ΕΕ L 73 της 22.3.2000, σ. 2.
Απόφαση του Συμβουλίου

της 4ης Απριλίου 2001

για το διορισμό ενός κυρίου μέλους από την Αυστρία στην Επιτροπή των Περιφερειών

(2001/278/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την απόφαση του Συμβουλίου της 26ης Ιανουαρίου 1998 για το διορισμό των τακτικών και αναπληρωματικών μελών της Επιτροπής των Περιφερειών(1),

εκτιμώντας ότι μετά την παραίτηση του κ. Karl STIX, η οποία γνωστοποιήθηκε στο Συμβούλιο στις 13 Φεβρουαρίου 2001, έμεινε κενή η αντίστοιχη θέση τακτικού μέλους της Επιτροπής των Περιφερειών,

έχοντας υπόψη την πρόταση της αυστριακής κυβέρνησης,

ΑΠΟΦΑΣΙΖΕΙ:

Άρθρο μόνο

Ο κ. Hans NIESSL διορίζεται κύριο μέλος της Επιτροπής των Περιφερειών, σε αντικατάσταση του κ. Karl STIX, για το υπόλοιπο της θητείας του, έως τις 25 Ιανουαρίου 2002.

Λουξεμβούργο, 4 Απριλίου 2001.

Για το Συμβούλιο

Ο Πρόεδρος

B. Rosengren

(1) ΕΕ L 28 της 4.2.1998, σ. 19.
Απόφαση του Συμβουλίου

της 5ης Δεκεμβρίου 2000

σχετικά με την έγκριση συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και καθεμίας από τις χώρες της ΕΖΕΣ που χορηγούν δασμολογικές προτιμήσεις στο πλαίσιο του συστήματος γενικευμένων προτιμήσεων (ΣΓΠ) (Νορβηγία και Ελβετία), η οποία προβλέπει ότι τα εμπορεύματα που ενσωματώνουν ένα στοιχείο καταγωγής Νορβηγίας και Ελβετίας θα θεωρούνται κατά την άφιξή τους στο τελωνειακό έδαφος της Κοινότητας ως εμπορεύματα που ενσωματώνουν ένα στοιχείο κοινοτικής καταγωγής (αμοιβαία συμφωνία)

(2001/101/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,

τις διατάξεις του άρθρου 66 παράγραφοι 4 και 5 του κανονισμού (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα(1),

Εκτιμώντας τα ακόλουθα:

(1) Για να επιτραπεί η έκδοση πιστοποιητικών καταγωγής "τύπου Α" αντικατάστασης από τις τελωνειακές αρχές της Ευρωπαϊκής Κοινότητας, της Ελβετίας και της Νορβηγίας με σκοπό ιδίως τη διευκόλυνση της κυκλοφορίας των εμπορευμάτων καταγωγής αναπτυσσομένων χωρών που επωφελούνται από το σύστημα γενικευμένων προτιμήσεων που εφαρμόζουν η Ευρωπαϊκή Κοινότητα, η Ελβετία και η Νορβηγία, αποβαίνει απαραίτητο να συναφθεί συμφωνία μεταξύ της Ευρωπαϊκής Κοινότητας, της Ελβετίας και της Νορβηγίας ώστε αυτές οι χώρες να αναγνωρίσουν αμοιβαία τα συστατικά στοιχεία ως καταγόμενα από τις εν λόγω αναπτυσσόμενες χώρες στο πλαίσιο των κανόνων διμερούς σώρευσης της καταγωγής.

(2) Μετά από εξουσιοδότηση της Επιτροπής από το Συμβούλιο στις 29 Μαρτίου 1996, διεξήχθησαν διαπραγματεύσεις για το σκοπό αυτό, μεταξύ της Ευρωπαϊκής Κοινότητας, της Ελβετίας και της Νορβηγίας, οι οποίες κατέληξαν σε συμφωνία υπό μορφή ανταλλαγής επιστολών που είναι προς το συμφέρον της Κοινότητας να εγκρίνει,

ΑΠΟΦΑΣΙΖΕΙ:

Άρθρο 1

Εγκρίνεται εξ ονόματος της Κοινότητας η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας, και καθεμίας από τις χώρες της ΕΖΕΣ που χορηγούν δασμολογικές προτιμήσεις στο πλαίσιο του συστήματος γενικευμένων προτιμήσεων (Νορβηγία και Ελβετία), η οποία προβλέπει ότι τα εμπορεύματα καταγωγής Νορβηγίας και Ελβετίας θα θεωρούνται κατά την άφιξή τους στο τελωνειακό έδαφος της Κοινότητας ως εμπορεύματα που ενσωματώνουν ένα στοιχείο κοινοτικής καταγωγής (αμοιβαία συμφωνία).

Το κείμενο της συμφωνίας υπό μορφή ανταλλαγής επιστολών επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία δεσμεύοντας την Κοινότητα.

Άρθρο 3

Ο Πρόεδρος του Συμβουλίου προβαίνει, εξ ονόματος της Κοινότητας, στην κοινοποίηση που προβλέπει η συμφωνία υπό μορφή ανταλλαγής επιστολών.

Βρυξέλλες, 5 Δεκεμβρίου 2000.

Για το Συμβούλιο

Ο Πρόεδρος

C. Pierret

(1) ΕΕ 253 της 11.10.1993, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 1602/2000 (ΕΕ L 188 της 26.7.2000, σ. 1).
Διορθωτικό της απόφασης του Συμβουλίου, της 8ης Νοεμβρίου 2001, για το διορισμό των τακτικών και των αναπληρωματικών μελών του Διοικητικού Συμβουλίου του Ευρωπαϊκού ιδρύματος για τη βελτίωση των συνθηκών ζωής και εργασίας

(Επίσημη Εφημερίδα των Ευρωπαϊκών Κοινοτήτων C 327 της 22ας Νοεμβρίου 2001)

(2002/C 246/14)

Στη σελίδα 2, στο άρθρο 1:

- σημείο Ι, "Αντιπρόσωποι των κυβερνήσεων", Ελλάδα, δεύτερη και τρίτη στήλη:

αντί: "κ. Αντώνιος ΧΡΙΣΤΟΔΟΥΛΟΥ" και "κα Σταματία ΠΙΣΙΜΙΣΗ"

διάβαζε: "κ. Δημήτριος ΤΑΓΚΑΣ" και "κ. Μανώλης ΜΥΛΩΝΑΣ",

- σημείο ΙΙ, "Αντιπρόσωποι των οργανώσεων εργαζομένων", Ελλάδα, δεύτερη στήλη:

αντί: κ. Στέφανος ΛΑΙΜΟΣ

διάβαζε: κ. Αλέξανδρος ΚΑΛΥΒΗΣ,

- σημείο ΙΙ, "Αντιπρόσωποι των οργανώσεων εργαζομένων", Σουηδία, δεύτερη και τρίτη στήλη: Το ονόματα πρέπει να αντιστραφούν ως εξής: "κ. Mats ESSEMYR" και "κ. Sven BERGSTRÖM".